Peab

Peab er et nordisk bygg- og anleggsselskap med  ansatte og en omsetning på 60 milliarder kroner i 2021). Konsernet har kontorer i Sverige, Norge, Finland og Danmark. Hovedkontoret ligger i Förslöv i Skåne, Sverige. Aksjen er børsnotert på NASDAQ Stockholm. Peab ble etablert i Norge i 1995 og driver virksomhet innen bygg, anlegg, eiendomsutvikling og industri. Peab er en forkortelse av Paulsson Entreprenad AktieBolag.

Historie
Selskapet ble etablert i 1959 av brødrene Mats og Erik Paulsson, i en alder av 14 og 16 år. Virksomheten besto da av renhold og søppeltømming for bønder på Bjäre. Selskapet ble aksjeselskap i 1967 og begynte da å ta større entreprenøroppdrag. I 1970 startet selskapet en egen byggavdeling. 

I 1991 fusjonerte selskapet med Hallströms & Nisses AB. I 1992 endret selskapet navn til Tre Byggare, og i 1993 ble navnet endret til PEAB.

Etter ekspansjon de første årene fokuserte virksomheten på bygg og anlegg. I 2003 ble eiendomsavdelingen skilt ut som eget selskap, under navnet Brinova.

Per 2020 har Peab utstrakt virksomhet i Sverige, Norge og Finland innen bygg, anlegg, industri og eiendomsutvikling. Konsernet driver også asfaltvirksomhet i Danmark.

Organisering
Peab AB er organisert i fire forretningsområder på tvers av de nordiske landene. De fire områdene er Bygg, Anlegg, Industri og Prosjektutvikling.

Peab i Norge
 1993: Peab kjøper BPA (eid av den svenske fagforeningen). BPA har allerede i 1989 tatt over Fagbygg AS (stiftet 1928, eid av LO). 
 1994: Peab går inn i Fagbygg AS.
 1995: Peab kjøper Nor Entreprenør AS, fusjonerer Fagbygg AS og Nor Entreprenør og tar navnet Peab AS. På slutten av 1990-tallet kjøper Peab opp driften, men ikke selskapet, Maskindrift AS av eneaksjonær, Walter Holm. 
 2001: Peab AS kjøper Totalentreprenøren AS. 
 2002: Peab får nytt styre og ledelse i Norge. 
 2004: Peab etablerer Peab Boligutvikling AS
 2006: Peab Boligutvikling AS åpner regionkontor i Trondheim.
 2006: Peab Norge AS blir etablert som et overordnet konsernselskap, med Peab AS, Peab Bolig AS og Lambertsson Norge AS som datterselskaper. 
 2007: Selskapet kjøper opp Bjørn Bygg i Tromsø og Raaen Entreprenør AS i Horten
 2008: Peab kjøper Senter Bygg Entreprenør AS, som holder til i Åmot i Buskerud. På slutten av året kjøper Peab samtlige aksjer i NSP, Nordfjeldske Spunt og Peleservice AS
 2010: Peab Norge AS kjøper Telemark Vestfold Entreprenør (TVE) og 1/3 av Telemark Vestfold Utvikling AS (TVU). 
 2011: Peab Norge AS kjøper K. Nordang AS, som har virksomhet på Nordvestlandet. Samme år kjøper Peab også 60 % av Terje Hansen AS, som er en asfaltentreprenør i Akershus. Peab Norge AS og Peab AS fusjonerer. Nytt navn er Peab AS. Datterselskapene til Peab Industri Smefa AS og NSP AS fusjonerer og blir Nordisk Fundamentering AS.
 2012: Datterselskapene Senter Bygg Entreprenør AS og Raaen Entreprenør AS blir fusjonert inn i Peab AS. Norwegian Aggregates AS blir innfusjonert i Peab Asfalt Norge AS
 2014: Peabs datterselskap Bjørn Bygg AS kjøper selskapene Nilsen & Haukland AS, Bogstrand AS og Bogstrand Industri & Maling AS

 2016: Peab Anlegg AS kjøper selskapet Solberg Maskin AS i Trondheim
 2017: Fundamenteringsvirksomheten (Nordisk Fundamentering) blir solgt til NCC AS
 2018: Peab Anlegg AS kjøper selskapet Røstad Maskin AS i Tromsø
 2019: Røstad Maskin AS blir fusjonert inn i Peab Anlegg AS
 2019: Peab AB kjøper YITs asfalt-, pukk- og grusvirksomhet i Norden, og overtar 200 grustak, 63 asfaltverk og ca. 1700 ansatte
2020: Selskapene Ferdigbetong AS og Norrock AS fusjonerte, og merkevaren Swerock ble etablert
2020: Peabs kjøp av YITs asfalt-, pukk- og grusvirksomhet i Norden ble fullført 1. april 2020 I Norge blir YITs ansatte og virksomhet en del av selskapene Peab Asfalt og Swerock

Referanser

Eksterne lenker

Direkte lenke til granskningsrapport

Etableringer i 1959
Svenske entreprenørselskaper